السلام عليكم ورحمة الله وبركاته اعوذ بالله السميع العليم من الشيطان الرجيم. بسم الله الرحمن الرحيم الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد
اليوم باذن الله تبارك وتعالى يعني هنراجع مراجعة خفيفة على خطبة الجمعة. ونكمل ما بدأناه في هذه الخطبة خلونا من البداية نتفق على حاجتين الامر الاول ان كل انسان منا يسعد في هذه الدنيا من اجل ان يكون سعيدا
كلنا الشباب اللي اللي طلبة جامعة معنا النهاردة لسه مخلصين كليات يدوبك ما فيش ساعة مسلا وجم جري مسلا علشان يحضروا درس. هو بيطلب من وراء ذلك رضا الله والسعادة في الاخرة
ووالدنا الكريم اللي طلع برة برة مصر واتغرب وقعد سنين طويلة جدا برة لو جيت سألته انت بتجمع الفلوس ليه وبتتعب نفسك في السفر برة مصر ليه؟ يقول لك انا عايز اضمن لولادي حياة سعيدة
حتى الانسان منا حتى لو عصى ربنا سبحانه وتعالى اه بحكم انه انسان هو بيرجو من وراء المعصية انه يكون سعيد اتعرف على بنت عايز يكون سعيد رغم طبعا ان ده لا يأتي بسعادة ولا يأتي بالتعاسة طبعا ده يقين
تلاقي سبحان الله يشتغل شغلانة التعب فيها غير طبيعي. بس هو عايز يبقى فرحان عايز يبقى سعيد. يجيب فلوس من ورا الشغلانة اللي الزوج لما بيتزوج ربنا سبحانه وتعالى بيأخر الحمل بعض الشيء عند زوجته بتلاقيه ممكن يصرف الاف مؤلفة
علشان ربنا يرزقه الولد ولو سألته ليه؟ عايز يبقى سعيد بالولد ده فازا كان ده سعي الانسان اصلا لسعادة الدنيا العاقل لازم زي ما هو بيتعب في الدنيا علشان يكون سعيد
طبيعي جدا انه لازم يتعب في الدنيا علشان يسعد في الاخرة والله سبحانه وتعالى يقول والاخرة خير وابقى. الاخرة هي اللي باقية. وهي الافضل وهي الاحسن بل لا تقارن الدنيا بالاخرة اصلا
في اكتر شيء بيزعل الانسان لما بيراجع نفسه لما بيراجع نفسي بلاقي دايما ان انا ياما بجتهد ان انا افرح نفسي او افرح اللي حواليا وبزعل جدا من نفسي ان في كتير من الاوقات انا ما بسعاش لسعادتي في الاخرة. زي ما انا بسعى بسعى في الدنيا لسعادتي
في الدنيا بردو حد عنده محل. فممكن المحل ده شاغله كتير جدا. وتلاقيه ممكن يسافر مسلا يعني بلاد بعيدة جدا يجيب بضاعة على عشان يبيع ويشتري وربنا يرزقه ويعطيه. كل ده عشان يبقى سعيد. دنيا
طب في نحنا يا اخوانا سعينا لسعادتنا في الاخرة. ده قانون لازم يكون واضح عندنا كلنا. والانسان منا اللي مش هيتعب في الدنيا علشان يسعد في الاخرة صدقوني ده حصرته هتكون شديدة يوم القيامة
زي ما انت بتسعد في الدنيا وبتسعى علشان تسعد في الدنيا برضه اسعى في الدنيا علشان تسعد في الاخرة. ده قانون مهم جدا القانون التاني ان اللي عايز يوصل للسعادة بيتعب شوية
بس احنا بنتحملها علشان السعادة. نفس الكلام. السعادة في الاخرة محتاجة منا تعب شوية. محتاجين نتعب شوية علشان الاخرة محتاجين نتعب شوية علشان الاخرة في ناس عملت كده تعبت في الدنيا شوية قيامها بالليل في قرايتها للقرآن في سعيها لطلب العلم في درس علم في مسجد في رمضان
طول شوية والحر شديد فواقفين على رجليهم. فيه ناس تعبت. بس صدقوني الناس دي السعادة بتفضل ملازماها من من ساحة الطاعة لحد ما تقابل ربنا سبحانه وتعالى في ناس بتتعب في الدنيا
علشان تبقى فرحانة في الاخرة يكفي الناس دي حديث واحد بس يعني حديث واحد بس. بين روايتين بتوعه. الحديث الاولاني اذا دخل اهل الجنة الجنة. الناس تعبت في الدنيا قابلت ربنا يوم القيامة. دخلت الجنة. فقال الله سبحانه وتعالى يا اهل الجنة هل رضيتم
انتم رضيتم بما انتم فيه؟ قالوا يا ربي وما لنا لا نرضى. وقد بيضت وجوهنا؟ يعني يوم ما تبيض وجوه تسود انت اكرمتنا ان وجونا ابيضت. وقد بيضت وجوهنا وادخلتنا الجنة ونجيتنا من النار
فما لنا لا نرضى؟ الروايتين بقى فيقول الله عز وجل اليوم احل عليكم رضواني فلا اسخط عليكم ابدا تخيل ان يوم القيامة لما تسمع الكلمة دي من ربنا سبحانه وتعالى. اليوم احل عليكم رضواني فلا اسخط عليكم ابدا
الرواية التانية فيقولون اي ربي ومالنا لا نرضى وقد بيضت وجوهنا وادخلتنا الجنة ونجيتنا النار؟ فيقول الله سبحانه وتعالى يوم اعطيكم ما لم يعط اعطه احدا. في كشف ربنا تبارك وتعالى عن وجهه الحجاب فما اعطوا
شيئا احب اليهم من لذة النظر الى وجهه الكريم ما فيش سعادة بعد كده. ما فيش سعادة بعد كده بقى خلاص. لان هم خدوا اعلى سعادة. ان هم شافوا ربنا سبحانه وتعالى
فما اجملها من لحظات اللحظات اللي الانسان فعلا يسعد فيها. قال النبي صلى الله عليه وسلم فيقول الله سبحانه وتعالى واين اهل البلاء؟ فيتقدمون. الناس اللي كانت في بلاء شديد في الدنيا وصابرة وراضية ومحتسبة
فيقول الله سبحانه وتعالى ما فعلتم في الدنيا قالوا اي رب ابتلينا فيك فصبرنا. كنت بحب ولد ولما عرفت ان ده لا يرضيك انا سبته. فانا اتألمت بسبب ترك الولد ده او العكس كنت بحب بنت وسبتها. علشان انت لا تحب هذا. انا كنت بحب معصية معينة
انا فسبتها لانك لا تحب هذا. انت امرتني وحثثني على قيام الليل فانا قمت بالليل قيام ليل. رغم ان انا جاي من شغلي تعبان فعندي عمل تاني يوم. انا كنت حريص على بري لوالدي ووالدتي رغم التعب والعناء. رغم التعب والعناء. بس علشان ربنا يرضى
امبارح كنت في زيارة لحد بيقول لي آآ ان هو كان مريض شوية. فبيقول لي واحد صاحبي فضل ملازمني في المستشفى الاربعة وعشرين ساعة الاربعة وعشرين ساعة يقول لي لعلك تحتاج حاجة؟ لعل زوجتك تحتاج حاجة. لعل اولادك يحتاجوا حاجة. فانا دايما جنبك. فسألته انت بتعمل كده ليه
فضحك كده وقال لي اوعى تظن ان انا بعمل كده علشانك. ده انا بعمل كده علشان ربنا بيحب كده انا بعمل كده علشان ربنا بيحب كده. وامرني بكده. فبهزر معها مش عشانك ها؟ مش عشانك ده عشان ربنا. ما هو ربنا هو اللي امرني ان انا
يعني ابذل من اجل اخي. ابذل من اجل اخي. فهو تعب وعطل حياته شوية علشان يرضي ربنا. اللي يتعب ده يا رب ابتلينا فيك فصبرنا. ابتلينا فيك فصبرنا. شاب من الشباب كان بيعمل في في دولة معينة من دول الخليج مشهورة والعياذ بالله
الفواحش وكان بيجبر جبرا كده كان بيقول لي انا باخد بما يساوي تلاتين الف جنيه مصري في الشهر. ولكن انا اجبر جبرا ان انا لا اصلي. ما فيش حاجة اسمها صلي. انت عندنا تفضل شغال معنا الا لما تروح بيتك ابقى صل. اجبرت جبرا اجمع
طهر وعصر ومغرب وانا مروح على العشاء. فحسيت ان ديني بيضيع مني. فسبته وجيت اشتغلت هنا في الدنيا الملعبكة في مصر ابتلينا فيك فصبرنا. ابتليت في احب الناس اليها في ابنتها. او في ابنها مرض شديد او بلاء شديد. ومع
ذلك ما كانت تقول الا ما يرضي الله سبحانه وتعالى. ابتلينا فيك فصبرنا. بس الناس دي اللي تعبت في الدنيا علشان ربنا سبحانه وتعالى. الشاب اللي انا مقدر الان مقدر الان قدر البلاء الشديد في الجمع
يعني انا لسة اخ من اخوانا المتزوجين. وعنده اولاد ربنا يبارك يا رب. شغال في الجامعة بيقول لي انا بخش الجامعة وعارف قدر الفتن اللي ولادنا وشبابنا بيفتنوا بها في الجامعة. من شدة البلاء اللي موجود هناك. ومن عري البنات في الجامعة
فبيقول لي انا شايل الهم وانا متزوج. فما بالك الشاب اللي مش متزوج! يأتي هذا الشاب بين يدي الله فيقول اي رب ابتلينا فيك انه يكون ارزاقي على باب الله شاب على باب الله كهربائي ولا نجار ولا ولا ايا كانت وظيفته سهل جدا انه
يضحك علي وياخد يعني مني فلوس قد كده. ولكن قال انا اللي يرضي الله. انت بس المشكلة عندك الكهرباء كانت حاجة بسيطة كده انا مش عايز العشرين جنيه. مع انه كان سهل يضحك علي ويقول لي ده كان فيها مشاكل كزا وكزا وكزا وكزا ومحتاجين كزا. ويدبس لي في
تلتميت جنيه. ابتلينا فيك فصبرنا. اب كريم من اباءنا الكرام ابنه بيموت بين ايديه. محتاج عملية كبيرة جدا محتاجة عملية كبيرة جدا. وتتعارض عليه رشوة كبيرة جدا. ورفض الرشوة. النهاردة بعد صلاة العصر
كنت في مشوار قضاء حاجة مع احد اخوانا الطيبين يعني لو احنا عند الشخص اللي احنا كنا عنده ده فبيقول لي انا في عز ما انا في ازمة كبيرة جدا. ازمة مادية شديدة جدا
ولازم يكون معي فلوس. تتعرض علي رشوة قد كده. وانا محتاج فلوس. ومع ذلك سبتها لله سبحانه وتعالى فبسأله طب وانت ايه اللي بيعينك على كده؟ قال لي انا لو تعبت او مرضت بحط ايدي على مجال التعب كده واقول بسم الله ارقيك
من كل شيء يؤذيك ومن كل شيطان وهم ومن كل عين لامة. بقول اللهم رب الناس اذهب البأس اشف انت الشافي لا شفاء الا شفاؤك. اللهم مين الشفاء لا يغادر سقوة بيقول لي تاني يوم الصبح بيبقى كويس. والله العظيم كده بيقول لي تاني يوم الصبح ببقى كويس. فانا لا يمكن اخد
حاجة حرام تخش الجسم تلخبط كل حاجة عندي. لا انا مش عايز كده. فدول لما يقفوا بين ايدين ربنا يا فرحتهم. لما ربنا فسبحانه وتعالى يقول لهم ما فعلتم في الدنيا؟ فيقولون اي رب ابتلينا فيك فصبرنا. ابتلينا فيك فصبرنا
احد اخوانا الشباب كنا في زيارة له في القاهرة عمل حادسة ورجله في الحادسة تم بترها. وهو من الشباب اللي ايه ما شاء الله في الكورة لعيب كورة. لعيب كورة
ومع ذلك استقبل البلاء كده انا لله وانا اليه راجعون. يعني اللهم اجرني في مصيبتي واخلفني خيرا منها. راضي باللي ربنا وتعالى قدره عليه. فيقول الله لهم يوم القيامة ما فعلتم في الدنيا؟ فيقولون اي رب
فينا فيك فصبرنا؟ فيقول الله عز وجل ادخلوا الجنة بغير حساب ولا سابقة عذاب. هي دي الفرحة هي دي السعادة. هي دي السعادة الدائمة الباقية. اللي والله يا اخواني اي سعادة في الدنيا بتنقضي مهما كانت
او مهما كانت يعني طول فترتها هتنقضي هتخلص. هي الدنيا كده اصلا. انما السعيد فينا اللي يشتري السعادة الباقية سعيد فينا اللي يشتري السعادة اللي بتدوم. السعيد فينا اللي يشتري السعادة يسمعها من ربنا سبحانه وتعالى. ابو بكر
في الصديق رضي الله عنه والله يا اخواني انا كان نفسي اكون مع النبي صلى الله عليه وسلم في وقت نزول هذه الايات. والصديق رضي الله عنه عمال بيجري في الدنيا. عمال بيجري في الدنيا بعدما كان سيدا منعما عزيزا في قومه
ابو بكر الصديق كان حد كده مكة كلها تتمنى ان هي تروح تقعد معه شوية. بعد ما اسلم مع النبي صلى الله عليه وسلم وبدأ بقى يعني مرحلة الجهر بالدعوة بعد تلات سنين من البعثة بدأت الجهر بالدعوة وبدأ بقى العذاب والشدة والالام
للنبي صلى الله عليه وسلم شافها والصحابة شافوها ابو بكر الصديق كان بيضرب في مكة. بعد ما كان من اغنى اغنياء مكة من اغنى اغنياء مكة اصرف ما له كله لشراء المعذبين في سبيل الله. ويقعد مع النبي صلى الله عليه وسلم ببردة كده بعباءة كانت مفتوحة
حب يزررها ما عندهوش فلوس يشتري زرار. يقفل به العباية فخللها بالخلال الخلال اللي هي الخلة. عارفين الشوكة كده قافلها بالشوكة كده. لا يلبس هذا الا الفقراء. النبي قاعد معه. فنزل جبريل فقال يا محمد ان
طه يقرئك السلام. واقرئ ابا بكر من الله السلام ومني السلام. وقل له يا ابا بكر ان الله عز وجل اقول لك وانت اللي كنت منعم مرفه غني الدنيا كلها تتمنى تيجي تقعد معك شوية. واخبره يا ابا بكر ان الله يقول له
يا ابا بكر راض انت عني في فقرك هذا؟ ام انت على ربك ساخط؟ فبكى ابو بكر رضي الله عنه بكاء الفرح وقال بل انعم ربي راد انعم ربي راد انعم ربي راب. المسألة مش سماع الصديق للنبي وهو بيقول له
ان الله يقرئك السلام. ولا ان جبريل يقرئك السلام. ولكن ان في الوقت ده بالوضع ده تنزل ايات وسيجنبها الاتقى. انت يا ابا بكر ربنا حرم جسدك على النار خلاص. هذه بشارة
هذه بشارة وسيجنبها الاتقى الذي يؤتي ما له يتزكى وما لاحد عنده من ما تنتجز الا ابتغاء وجه ربه الاعلى ولسوف هي دي. كيف كانت مشاعر ابي بكر الصديق رضي الله
عنه لما سمع ان الله يقول له ولسوف يرضى. مشاعره كانت ايه في الوقت ده وسعادته دي هيكون شكلها ايه؟ وسعادته في الاخرة شكلها ايه؟ لما تكفل الله عز وجل بانه سيتولى بنفسه ان
ترضي ابا بكر الصديق رضي الله عنه تعب؟ اه تعب. تعب؟ اه تعب. بس تعب علشان يبقى راضي. مرضي هو تعب علشان يجني سعادة الدنيا. قبل سعادة الاخرة. تعب علشان لما يقابل ربنا سبحانه وتعالى ما
الشاي الهم يوم الحسرة. ما يبقاش شايل هم يوم الحسرة. كل الصحابة رضي الله عنهم كده. كل واحد منهم كان عنده حاجة معينة. ضحى ابيها وتعب شوية في الدنيا. يرجو بذلك انه يبقى سعيد في الاخرة. ويبقى سعيد في الدنيا الاتنين مع بعض. ما هو قانون ربنا
انه من طلب سعادة الاخرة اعطاه الله سعادة الدنيا قبل الاخرة. شوفوا عمر ماذا فعل وابن مسعود وابي ابن كعب وسالم مولى حذيفة شوفوا معاذ ابن جبل وعلي ابن ابي طالب وعثمان ابن عفان شوفوا ازاي كل واحد من دول تعب في الدنيا علشان ربنا
علشان ربنا يسعده. وعلشان ربنا سبحانه وتعالى يفرحه. والله يا اخواني انا في بعض ال خير كده اهل الفضل كده والله ما هماش ملتحين. ولا عائلاتهم ملتزمة. ناس عاديين جدا. ولكن فطارهم
سليمة. ولكن فطارهم سليمة لما واحد منهم امبارح كنت قاعد مع اقرب الناس له جاي الورم على صدره على الرئة حجم الورم اتنين كيلو اتنين كيلو على الرئة يقول لي اروح ازوره
وانا رجلي بتطلع خطوة وبترجع عشر خطوات. هقابله ازاي وهقول له ايه؟ يقول لي ومع ذلك اروح ازوره في الله سبحانه وتعالى. والله العظيم لا الاقيه فرحان ولا في عينه حزن. ولا في عينه زعل. ولا في عينه خوف. ولا في
انه انا هعمل ايه بكرة واروح اقول له يا ابني انت اخبارك ايه؟ يقول لي الحمد لله والله العظيم ده ده انا في نعمة اقسم بالله ما بعدها نعمة يقول له بص
انا قرأت كتير جدا عن الورم اللي عندي. هو بيقول له كده. انا قرأت كتير جدا عن الورم اللي عندي وعارف ان اقصى مدة على الاطلاق ممكن اعيشها سنة ونص. دي دي اقصى مدة قالها الاطباء
بس الناس دي مش فاهمة شوفوا يا اخوانا شوفوا يا اخوانا الانسان اللي هو حاسس انه انه قريب من ربنا وربنا قريب منه فبيقول له الناس دي بتقول اقصى مدة ممكن يعيشها سنة ونص. تمنتاشر شهر. بس الناس دي مش فاهمة. بتوزن الموازين
تونيا ما عندهمش حاجة اسمها ربنا. احنا بقى لا في دماغنا سنة ونص ولا التمنتاشر شهر ولا الكلام ده كله. احنا عندنا ربنا شوية صدقات على شوية اعمال خير على شوية احسان مع الله سبحانه وتعالى هيبقى مزاجنا زي الفل. انا عارف
العملية اللي انا داخلها بعد اسبوعين تلاتة نسبة نجاحها قليلة جدا. بس هم بيقولوا كده ده بميزانهم هم. انما احنا بقى علشان احنا ده ناس عبيد الراجل اللي انا بتكلم معه دلوقتي ده بتكلم عنه دلوقتي حد بيلعب مسلا في سبعميت تمنميت مليون جنيه راس مال
بس احنا عندنا ربنا احنا عبيد لربنا. ان شاء الله بازن الله شوية عبادة وطاعة وقرب من ربنا كده. كل حاجة هو مين اللي بيشفي ومين اللي ومين اللي بيرفع ومين اللي قعد يقول كلام كده انا ما فهمتوش
انا ما فهمتوش ما فهمتوش الى يوم العملية. يوم ما اتعمل العملية يقول لي والله العزيم انا كنت واقف مطلعين ورا بقد كده ويعملوا التحاليل ويطلع حميد ويكون يعني يخرج سليم معافى زي الفل
دي الناس اللي ربنا بيجبرها بيسعدها في الدنيا قبل الاخرة. تعال بقى دعبس ورا دول تلاقي في عبودية حاقة بينه وبين ربنا سبحانه وتعالى عبودية حقه سواء حصل شفاء ما حصلش شفاء. سواء البلاء اتوفى او ما اترفعش. هو الاتنين عنده واحد
هو الاتنين عنده واحد. ما هو ممكن يشفي. وممكن يظل البلاء. احنا الاتنين عندنا واحد. راضيين باللي ربنا سبحانه وتعالى بيقدره تلاقي الانسان ده سعادته في الدنيا اي عبدي ما فعلت في الدنيا؟ قال اي ربي ابتليت فيك ابتلينا فيك فصبرت. طيب ادخلوا الجنة بغير حساب
ادخلوا الجنة بغير حساب. دي ناس دورت على السعادة في الدنيا ودورت على السعادة في الاخرة. وجرت وبذلت وتعبت فتكوني نتيجة ان ربنا يسعدها. حطوا بقى الصنف ده على جنب وانا باقول لكم اهو
لازم كلنا نبقى مع الصنف ده. لان احنا لو ما عملناش ده هنتعب هنتعب جامد ربنا سبحانه وتعالى سمى القيامة بيوم الحسرة. وفيه فرق كبير ما بين الحسرة والندم الندم هو عبارة عن مراحل من الحزن
مراحل من الحزن الندم ممكن يزال. يعني لو واحد مثلا في يوم من الايام اذنب ذنبا فندم. ان ندم الندم ده يزيل الذنب ولما تندم تفرح. ما هو الندم توبة. فانت تفرح. انما الحسرة مصيبة. في اعظم درجات
هي الحسرة. اشد انواع الندم هي الحسرة. وربنا سبحانه وتعالى سمى القيامة ان ده يوم الحسرة وانذروا يوم كذلك يريهم كذلك يريهم الله اعمالهم ايه؟ حسرات عليهم. فيملئ ايام الحسرة على مين؟ على ناس معينة كده عملت حاجات عايزين نحذر منها بقى. تعالوا مع بعض نركز في شوية
اعمال السيئة دي اللي يقول للناس خدوا بالكم واحد اتنين تلاتة اربعة خمس ست سبع اعمال كده. دي اللي هتخليك يوم القيامة تتحسر. احنا مش عايزين ده عايزين ان شاء الله يوم القيامة بالنسبة لنا يوم سعادة. عايزين من الناس اللي ربنا سبحانه وتعالى قال في شأنهم واما الذين سعدوا. عايزين نسعد. مش عايزين
ان شاء الله يكون في عندنا مصيبة لان الحسرة دي يا اخواننا كتير من الناس بيظنوا ان الحسرة دي هتبدأ من من يوم القيامة من اول الاهوال مثلا لا. حصلت دي بتبدأ من ساعة الموت
الحصة دي بتبدأ من ساعة الموت لما يحس فعلا هو قد ايه ضيع وقد ايه اهلك اوقات في دنيته؟ قد ايه ما كانش ينفع يدي الدنيا القدر الكبير ده من الوقت
قد ايه ادى للاخرة وقت صغير قوي وقليل قوي يزعل خالص لما اتعرض عليه انه يطلع عمرة مع اصحابه ورفض هيتحسر جدا لما وهو بيموت كده يستشعر ويفتكر كل اللي زمايله قالوا له عليه تعال نحفظ مع بعض قرآن هيتحسر
قال الله سبحانه وتعالى وبيحذرنا من اللحظة دي وانفقوا مما رزقناكم من قبل ان يأتي احدكم الموت فيقول ربي لولا اخرتني الى اجل قريب. فهل صدق واكن من الصالحين فالحصرة الاولى هي حسرته على اوقات ضاعت عليه ما عبدش فيها ربنا
حصرته على ذنوب كثيرة جدا. شافها عبارة عن شريط فيلم بتتعرض عليه حياته كلها واشد انواع صلاته في الوقت ده هو حصرته انه نفسه يتوب ومش عارف يتوب نفسه يتوب ومش عارف يتوب. قال الله سبحانه وتعالى بلى من كسب سيئة واحاط
خذ به خطيئتك. فاولئك اصحاب النار هم فيها خالدون. اتفقت كلمة المفسرين على قوله احاطت به اي احاطت به عند موته. فلا استطاع ان يتركها ولا استطاع ان يتوب الى الله منها. له عالم في
سبها ولا عارف يتوب الى الله سبحانه وتعالى من هذا الذنب. وقول الله سبحانه وتعالى وحيل بينهم وبين ما يشتهون اكتر حاجة بيشتهيها هذا الانسان اللي ضيع فترات طويلة من حياته. اكتر حاجة بيشتهيها دقيقة واحدة. يقول فيها
رب تبت فاغفر لي. ربنا سبحانه وتعالى يقول حيل بينه وبين ما يشتهون. اعظم شيء يشتهيه الانسان وقت الموت دقيقة. يرجع فيها للدنيا علشان يتوب بس. علشان يتوب بس فكان الحسن البصري رحمه الله يقول ايها الناس بادروا بالتوبة. بادروا بالتوبة. فان الله يقول
قيل بينه وبين ما يشتهون. اياك ان يجتمع عليك حسرتان حسرة الموت وحسرة الفوت. حسرة في الموت انك بتموت وسايب اهلك وسايب اغلى الناس بالنسبة لك. وحسرة الفوت فات عليك وقت التوبة. ما عدش ينفع ترجع علشان
مش عايزين يجتمع علينا الحصرتين دول. احنا عايزين يعني انا بضيف كلمة كمان للحسن ويا حسرة رؤية مشاهد صعبة على الانسان في هذه اللحظة. رؤية اللي يصعب على اي انسان منا انه يعقلها اصلا
رؤية نزول ملائكة من السماء. تحمل اكفان النار وحانوت النار. علشان يكون ده مصيرها هذا الانسان مشهد قول الله تبارك وتعالى ولو ترى اذ الظالمون في غمرات الموت والملائكة باسط ايديهم. اخرجوا انفسكم. اليوم تجزون عذاب الهون. من النهاردة عذاب. من النهاردة
وعذاب مشهد اليم. المشهد اللي اعظم من كده كما قال صلى الله عليه وسلم ويفتح له باب الى الجنة وباب الى فباب الجنة تقول له الملائكة انظر الى هذا المقعد من الجنة فيرى من خيرها وما اعده الله فيها لاهلها
فيقال له هذا مقعدك من الجنة لو اطعت الله. ثم يقول له انظر الى هذا المشهد فينظر الى مقعده من الجنة الى مقعده الى الجنة. فيقول هذا مقعدك بسوء عملك
اي حسرة تصيب الانسان في هذا الموطن؟ بيجتمع على الانسان عند الموت العاصي الذي ابتعد عن الله فرط في طاعة الله هذه الحسرات حصلت انه سايب اهله. والله يا اخواني اسأل الله ما يكتبها على احد منكم ابدا
بعدك عن اهلك وعن اولادك. انك تحس انك سايب اهلك واولادك صعبة. صعبة فعلا. بعد الانسان عن اهله وولده صعبة. من اشد انواع الالم النفسي ان التعقوب بعيد عن اهلك واولادك
وبكرة يا شباب هتحسوا بالكلام اللي انا بقول لكم عليه ده. لما ربنا يرزقك تلات اربع اولاد منهم ولد انت بتحبه جدا او بنت بتحبها جدا قلبك متعلق فيها وتقعد مسلا عشرين تلاتين يوم ما بتشوفهاش. بيبقى الانسان منا هيتجنن. وبيتمنى ان الوقت ييجي بسرعة. والله العظيم
انا عدت بعد الحج كده يومين كان في احد اخوانا الافاضل بعد ما انتهى بيقول لي انا حاسس ان هو فينا لم يقبل مني فسألته ليه؟ من اخواننا الافاضل من الدعاة
بيقول لي انا مش طايق جدا لاهلي واولادي وعايز اروح ومش عايز اقعد في مكتب واخشى ان يكون هذا نفاق. قلت له لا ده مش ولكن الخطوة الانسانية اللي ربنا فضلك عليها مالك ابن الحوير وفكرته بهذا الحديث اللي يطمن قلبه شوية. ما لك ابن الحوث
رضي الله عنه لما راح للنبي صلى الله عليه وسلم قال الملك ونحن شباب حزاوره نطلب العلم فتعلمنا قال فلما رأى النبي منا شوقا ليهلينا واولادنا قال النبي صلى الله عليه وسلم ارجعوا الى اهاليكم وعلموني فكانوا بين ايدين النبي وهم الصحب الكرام
لولادهم ولاهلهم. تقول له لا ده مش نفاق ده ده البشرية بتاعته. فمن اشد لحظات الحسرة على انه سيد اهله واولاده. ويمكن بعض العلماء وهم يؤولون قول النبي صلى الله عليه وسلم ان الميت ليعذب ببكاء اهله على
قالوا مش عذاب بمعنى عذاب زي عذاب القبر والكلام ده لا خالص. ولكن هو بيتألم نفسيا من شدة بكاء اهله عليه زي بالزبط كده واحد مسلا ابنه تعبان وميته بيعيط. انتم اكيد شفتم الفيديو اللي كان انتشر على الفيس من فضله؟ الاب اللي كان ابنه مريض
دكتور بيدي لابنه الحقنة في ابنه بيعيط فالاب ايه؟ بيعيط. الولد لسه جاي ياخد حقنة. فالواد بيعمل كده فالاب بيعمل كده. يعني تستشعر انه بالم اولادي. فهذه حسرة. حسرة انه مش قادر يتوب ومش عارف يتوب. حسرة رؤية الملائكة
هي تبشره والعياذ بالله بالعذاب. حسرة مقاعد النار ومقاعد الجنة. ومن اصعب هذه اللحظات اللي بتكون فيها حسرة فعلى الانسان اللي بعد عن ربنا سبحانه وتعالى هي اللحظة التي ينطق فيها الملائكة بمصير هذا العبد. حين تقول الملائكة
ايتها النفس الخبيثة ايتها النفس الخبيثة كانت في الجسد الخبيث اخرجي اخرجي الى سخط من الله وغضب وابشري برب غير راض عنك اي حصرة بيشعر بها الانسان في الوقت ده
قلت لكم قبل كده وهافضل اقولها لكم الناس اللي بتغسل اموات من اكتر الناس معرفة بقيمة الكلام اللي انا بقوله لان ياما غسلنا ناس وهي بتحتضر الدموع لا تتوقف من اعينها. بتعيط بتبكي
وانت بتغسل حد كده تفضل تقول يا ترى ماذا رأى؟ وماذا سمع؟ علشان يبكي كل هذا البكاء في هذه اللحظات انا مش عايز اتحط في موطن زي ده. قارن بين ده وبين انسان تاني على على طاعة. على
حالة طيبة مع الله سبحانه وتعالى. على قرب يبدأ من البداية اللحظة دي لحظة موته دي تبدأ من البداية بانه يقوم لطاعة. شف شف يعني تستشعر في قول الله وحيل بينهم ان الحيلولة دي مش بايديهم
ولكنها عقوبة من الله. فكان ان الله حال بين هؤلاء وبين التوبة تلاقي اخرين الله سبحانه وتعالى يدفعهم دفعا لطاعته. في اخر لحظات حياتهم كده. يعني اخر لحظات حياتهم كده تلاقي ربنا بيدفعه طاعة
وان كان هذا الانسان يا اخواني وان كان هذا الانسان ليس من اهل هذه الطاعة. خمس سنين كده ولا ست سنين طلع معنا حد كبير في السن جدا للحج يعني وضع ايه؟ ابنه سافر يحج. ابنه مش عارف دخل مسابقة دخل حاجة. فالولد فاز بالحجة. فاهدى الحج لمين؟ اهدى الحج لوالده
ناس من افقر ما يكون طلع الراجل يحج معنا واحنا طالعين يمسك في ده ويقول لي بالله عليك خد بالك منه بالله عليك حقينا في عرفة بدأ ملامح التعب لا لا ان شئت فقل بدأت ملامح الموت تظهر على الرجل. وانا والله رأيتها بعيني
في منى بدأت الامور تشتد جدا. الامر بقى اصعب واصعب. لحد ما انتهينا من الحج. وصلنا المطاف بصوا يا اخوانا بصوا يا اخوانا لما ربنا سبحانه وتعالى يراك في الدنيا كنت حريص على طاعته. ازاي بيختار لك انت
تموت ازاي ؟ الخميس بالليل توجهنا على مطار عبدالعزيز في جدة. واحنا في جدة خلاص ابنه بقى بيسلم لي ولد بيقول لي بالله عليك بقى ايه والدي معك بقى لحد ما الطيارة. كنت انا سبقت بساعتين تلاتة دخلت الشنط بتاعتي وحاجتي انتظر هذا الوالد الكريم
ودخلنا دخلتوا الحمد لله وزنت له واديته ختم جواز خروج خلاص. يعني في الجوازات خاتم خلاص وطلعنا خلاص قباء منتظرين الطيارة وقاعدين في المسجد بتاع المطار خلاص يعني فجر الجمعة
فجر الجمعة لسة على الفجر ساعة ساعة ونص دخل قعد جنبي والله يا اخوانا وبدون اي مقدمات الراجل قاعد كده اتوضأ يعني قال لي اصلي ركعتين كده وقعد صلى ركعتين
ومات ايه اللي يحصل؟ اي اجراء قانوني خد ختم خروج حطوه في تابوت وعلى مصر. لأ ابنه بعد ما كان ماشي خلاص بقى راجع المكان اللي هو شغال فيه في السعودية آآ اتصلت عليه والدك حصل كزا. نزلنا بسرعة تحت المستشفى. فالمستشفى
الدكتور كشف عليه قال مات. خلاص الاجراءات الرسمية في التابوت ويطلع على فالدكتور ربنا يا رب كل خير قال لي قلت له ابنه شغال هنا وانا خلاص داخل علينا. قال لي خلاص انا هاعمل تحويل على مستشفى الملك خالد في جدة. بحيس ان الراجل ده ايه على ما يروح
مستشفى تكون الطيارة طلعت وخرج خلاص من من المطار يغسل ويكفن والنهاردة صلاة جمعة يتصلى عليه في الحرم المكي ويدفن في مكة ايه ده! ايه ده! ويتغسل ويتكفن. بعد ما خلص الحج وفي يوم جمعة ويتصلى عليه في مكة. وفي في زحام
فبعد زحام وانتم عارفين الزحام يوم الجمعة في مكة عامل ازاي. وزحام الجمعة اللي بتكون بعد الحج في مكة عاملة ازاي ويدفن في مكة. ايه ده ايه ده! ماذا بينه وبين الله؟ من هنا تبدأ السعادة. من هنا تبدأ السعادة. وشاء الله سبحانه وتعالى
هؤلاء ونرى هؤلاء. علشان الانسان منا يستشعر كده ان ده طريق وده طريق. ودي لها عاقبة ودي لها عاقبة اي اختيار هذا؟ ابنه ينجح في مسابقة علشان يطلع ابوه يحج علشان يحج ويموت هناك. ويموت في المطار ويتغسل ويتكفن وتصلوا عليه في مكة
ففي يوم جمعة بعد حج لها بقى. لا لا ده تدبير من ملك سبحانه وتعالى تدبير من الملك سبحانه وتعالى. ده اللي انت لازم تفهمه. هنا هنا ماذا رأى عند موته؟ وهو متوضي ينتظر صلاة الفجر
ورقة من حج ماذا رأى عند موته؟ هنا تبدأ بقلب الشوهات. ما فيش بقى حسرات خلاص هنا بشريات البشريات تنزل اليه الملائكة. بروح وريحان. والملايكة تقول له كده ايتها النفس الطيبة كانت في الجسد
طيب اخرجي ابشري بروح وريحان. ورب راض غير غضبان. ويرى برضه مقعد انه شايف مقعد النار ده ده كان مقعدك لو عصيت ربنا بس الحمد لله انت ما عصيتش ربنا. شايف المقعد ده ويرى مقعده في الجنة. اي اي بشريات
يلاقيها الانسان في الوقت ده. بسم الله الرحمن الرحيم. ان الذين قالوا ربنا الله ثم استقاموا تتنزل عليهم الملائكة الا تخافوا ولا تحزنوا وابشروا بالجنة التي كنتم توعدون. طيب انت يا شيخ نسيت حاجة
طاق الاهل والاولاد. مش انت قلت لنا ان دي حسرة؟ اه بس انتبه كمل الاية. كمل الاية. لان الملائكة تعلم ان من شد الحسرات اللي ممكن تصيب الانسان. فراق الاهل والاولاد والخوف على الاهل والاولاد. الله سبحانه وتعالى قال الا تخافوا وله
هو توقع المكروه. مكروه جاي. الحزن على ايه؟ على شيء مضى. الملايكة بتقول لهم لا تخافوا من اللي جاي ولا تشيلوا هم اللي فات. ثم تقول لهم الملائكة نحن اولياؤكم ها؟ في الحياة الدنيا
وفي الاخرة ما تقلقوش. لا على نفسكم ولا على ازواجكم ولا على اولادكم. انت يا بشرياتي يا حسرات اختار النهاردة لازم تختار. اي طريق تحب تمشي فيه. اي طريق تحب تمشي فيه. ما فيش انسان في
في يوم من الايام سلك سلك المعصية وفرح. الشاب الخليجي اللي طلع اوروبا علشان يعني يبقى بعيد بقى عن اهله والناس ومعارف والكلام ده. ويفجر في ارض ويطلع ويستأجر والعياذ بالله حد للفاحشة وبعد ما يرتكب الفاحشة ويشرب الخمور وينام تاني يوم الصبح يقوم خلاص ده
ليلة ما بعدها ليلة كتبت له ورقة وسابتها له على الكومودينو جنبه. مرحبا بك في نادي الايدز. انا مريض ابو الايدز وانت النهاردة خلاص الايدز انت كمان بقيت واحد معنا
حصلات حسنات حسرات احنا مش عايزين ده احنا عايزين التانية عايزين البشريات اللي تفضل معك يا ابني. عايزين رضا ربنا سبحانه وتعالى. هذا لا يناله الانسان ابدا الا في طاعة ربنا سبحانه
وتعالى فارق كبير بين ايتين فارق كبير بين ايتين ما بين قول الله سبحانه وتعالى اولئك الذين نتقبل عنهم احسن ما عملوا ونتجاوز عن سيئاتهم في اصحاب الجنة. تعال عندك حسنات؟ اه قبلناها. تعال عندك سيئات؟ اه غفر الله غفرناها. وبين التاني
الآية التانية قال الله عز وجل اولئك لهم سوء الحساب. قالوا سوء الحساب هو الحساب الذي لا يتجاوز الله فيه عن ذنبه تجاوز فرق كبير بشريات وحشرات عايز تختار ايه
انت اللي بتحدد المصير. وانت اللي بتحدد الاتجاه. بسم الله والحمد لله والصلاة والسلام على رسول الله صلى الله عليه وسلم. وبعد تحديد الطريق اختيار العاقبة امر من الامور المهمة جدا لازم يكون واضح بالنسبة لنا
احنا للاسف اتربينا من واحنا صغيرين انا عايز اخش طبي وبيعد انه يبقى طبيب بيجتهد بقى في ابتدائي وفي اعدادي هو في اعدادي يخش مش عارف علمي علوم بعد كده في سانوي وبعد كده في تالتة سانوي يشد حيله جدا ويروح لاحسن المدرسين
والدروس والمزاكرة عشان يبقى يجيب مجموع كويس هو واضح عارف رايح فين واضح عارف رايح فين في واحد تاني مش واضح مش عارف يختار بتلاقي دايما ده سايب نفسه كده مش عايزين ابدا نكون زي التاني ده
انا عايز يا اخواننا كل انسان فينا يبقى محدد احنا رايحين فين وايه اللي عايزة حصلت تعالوا مع بعض بقى نتدارس مع بعض كده الاحمال اللي بتؤدي والعياذ بالله الى حسرة الانسان في الاخرة
اول عمل واخطر عمل واسوأ عمل. وهو والعياذ بالله المهلك للانسان وهو سبب كبير جدا من اسباب الحسرات ان يعمل الانسان العمل لغير الله عز وجل رياء الرياء انه دايما كان بيطلب بالعمل ده دنيا. مش ربنا
من اربع سنين بالزبط من اربع سنين بالزبط النهاردة يعني بقالي تقريبا في المسجد هنا بالزبط تلات سنين واسبوع اخر الايام لي في الصديق جالي شاب وانا عايز التزم وعايز اتوب الى الله سبحانه وتعالى وعايزك تقف جنبي وعايز احفز قرآن كويس ماشي. وبالله عليك ما تسيبني رائع
واظهر لي همة وانت لو مسافر في حتة انا عايز اجي معك. انا عايز السنين اللي فاتت اللي ضيعتها. انا عايز ابقى كويس. انا مش عارف ايه كويس ولكن سبحان الله
في حاجة هنا كده والله وتمر الايام بيقول لي انا واحد في مشكلة كبيرة ايه المشكلة الكبيرة انا ابو خطيبتي بتصلي معك هنا على طول واحنا في مشكلة كبيرة جدا وما حدش هيحل المشكلة دي الا انت
انا ما فيش اصل مشكلتي والله ان انا كنت باشرب مخدرات وابو خطيبتي عرف فهو فشكل الموضوع. فانا عايزك تقوله بقى ان انا ايه بقيت كويس والتزمت وباحفظ معه القرآن
هي لما لما بيلعب هنا كده سبحان الله فحاولت اصلح لعل يلا يعني لعل انا اللي عندي سوء زن. اصلح بقدر مصلح. اصلح. فاتكلمت مع مع والدها قال لي ياما قال لي الكلام ده
الجو صعب ومش عارف ايه فالمهم قال لي خلاص والله نعمل اختبار قلت له خلاص سيب لي بقى الاختبار ده علشان يتبين فعلا كان صادق ولا فقلت له خلاص انا هقول له ان انت رفضت واشوف رد فعله بعد يومين تلاتة ايه
ازا فضلوا لهم على حفظ القرآن وفضل مداوم على خلاص يبقى ده كويس انسان كويس وبيصلح فعلا والله انا بمجرد بس ما قلت له ده وليدها رفض قال لي انا من يوم ما شفتك اصلا وانا عارف ان انت شيخ متشدد
ماشي خلاص جزاكم الله خير شكرا انتم متخيلين اللي يصلي في يوم من الايام علشان مصلحة دنيوية امبارح كنت قاعد مع حد كده صديقي صاحب شركة كبيرة يعني وهو صاحبي ده ربنا يا رب يحفزه ويبارك فيه ان الناس طيبين بس مشكلته انه ايه انه آآ لما يكتئب يخش في موت بقى المشيخة
ولما الحمد لله الكتاب يروح يرجع تاني فيقول لي سبحان الله انا يعني اول ما بيجي لي بقى دور المشيخة ده ما اقول لكش الموزفين كلهم كلهم ساعة اذان الضهر مستنيين على باب المسجد. داخلين يصلوا. يقول لي اقسم بالله والاقي بعضهم
في بيسلم علي والدمعة في عينه بتعيط ليه يا ابني؟ انا قرأت اية امبارح مأثرة في جدا قول قول هات في صنف من الناس كده في صنف ربنا يعافينا اذا عمل عملا
هو يعمله على شنب بيجي من وراه مصلحة دنيوية سواء بقى كان ثناء ناس منزلة عند ناس نسأل الله سبحانه وتعالى السلامة انه ممكن في يوم من الايام وهو بيتكلم في الدرس يحاول بقى يعمل نفسه متأثر
يا رب ارزقنا الاخلاص في اقوالنا وافعالنا اللهم امين الشيطان بيتلاعب بنا لعب من اول الدرس لاخر درس بيتلاعب بنا لعب ما بعده لعب ونسأل الله سبحانه وتعالى انه يرزقنا حسن مواجهة لهذا الشيطان
طب الحتة دي دس عليها شوية. طب اتك على دي. طب في الخطبة بص طب مش عارف في بعض الناس ممكن يجي له الشيطان وهو بيدعو الى الله. وبيدعو الى الله. علشان يغير نيته. علشان يقول الكلمة بدل ما
هو بيرجو من ورائها عودة الناس الى الله. يرجو من ورائها ان الناس تخرج تقول يا سلام! كانت خطبة النهاردة ما فيش بعد كده فدايما يا اخوانا بقول لكم اكبر عمل هيتحسر عليه الانسان يوم القيامة هو العمل الذي عمله الانسان يبتغي به الناس. لا يبتغي به الله سبحانه وتعالى
اللي ممكن في يوم من الايام تروح جمعية خيرية وتشتغل تشتغل في عمل خيري علشان هي كانت بتدور على عريس فقالت الجمعيات الخيرية فيها ولاد وبنات فان الصاد واحد من هناك
اللي ممكن في يوم من الايام يطلع في عمل خيري ويبهدل نفسه في عمل خيري ويرجو من وراء ذلك انه ثناء او كلمة من ناس او او او الى اخره
اللي ممكن يعمل عمل علشان يحس ان هو عمل النبي صلى الله عليه وسلم قال لنا ان اكثر الناس حسرة يوم القيامة هؤلاء. قال الله سبحانه وتعالى تخيل انسان ان
الاعمال دي كلها اتكتبت الملايكة شايفة واحد بيعمل الاعمال دي كلها فاتكتبت الاعمال. اتكتبت حسنات كتير وهو بين ايدين ربنا سبحانه وتعالى يرى هذا المشهد. بسم الله الرحمن الرحيم وقدمنا الى ما عملوا من عمل ها
تخيل انسان يرى جبال حسنات. جبال جبال حسنات. بين ايديه في القيامة. ومرة واحدة يلاقي الحسنات دي بتنسى في كده وقدمنا الى ما عملوا من عمل فجعلناه هباء منثورا الاية التانية اللي في سورة الغاشية قال الله وجوه يومئذ ايه؟ خاشعة. يعني ايه خاشعة؟ ذليلة حقيرة. عام
ليلة ناصبة. يعني ايه اعمالنا ناصبة؟ يعني ايه في الدنيا؟ عملت اعمال صالحة بالهبل. يعني ايه ناصبة؟ يعني ايه ناصبة النصب والتعب. فربنا بيقول الناس دي عملت وايه؟ وتعبت. فالناس دي يا اخوانا عملت اعمال كتيرة وتعبت
وتعبت عاملة ناصبة. فالمتوقع اللي بعدها بقى في جنة عالية. للناس دي تعبت في العمل الصالح. عملت العمل الصالح وتعبت فيه الا ان الله قال شف اول الايات وجوه يومئذ خاشعة ذليل حقيرة. عاملة ناصبة شف اللي بعدها تصلى نارا
شوف بقى العقاب تسقى من عين انية هي التي بلغت اعلى درجة من درجات الحرارة ليس لهم طعام الا من ضريح لا يسمن ولا يغني من جوع بتقعد مع نفسك كده الناس دي عملت ايه
بتلاقي اهل التفسير يقول لك دول اللي كانوا بيتعبوا نفسهم زمان في الدنيا في اعمال كتير ما كانوا يرجون من ورائها وجه الله كانوا بيطلبوا كلام الناس كانوا بيطلبوا ثناء الناس. كانوا بيطلبوا منفعة معينة من وراء هذا الامر. زي ما بعض الناس بتلاقيها بتتدحلب كده وبيصلي ومراته منتقبة
علشان يوصل لمركز معين تلاقوا ناس كده ان هو يقول لك مسلا انا اتعبد لله علشان ينال مكانة معينة عند الناس. يعمل عمل معين على عشان ينال فلوس معينة عند الناس. فيه ناس كده لما بتعبد ربنا مش لله لمصلحة تانية. لمصلحة والعياذ
بالله اخرج مصلحة دنيوية. ربنا بيقول ان دول اكتر الناس يتحسروا على احوالهم في القيامة. قال تعالى وقدمنا الى ما عملوا من عمل فجعلناه هباء منثورا. لذا يا اخواني اللي عايز ينجو من الحسرة دي يوم القيامة يراجع دايما اعماله اول باول. عمله
وعمل ليه اسمعوا الحديث ده النبي صلى الله عليه وسلم بيقول ان اخوف ما النبي خرج كما يقول ابو سعيد الخضري خرج علينا النبي صلى الله عليه وسلم ونحن نتذاكر الدجال في فتنة اعظم من
فقال النبي اولا اخبركم بما هو اخوف عليكم عندي من الدجال؟ ايه ده؟ في حاجة اعظم من الدجال؟ قالوا قال النبي صلى الله عليه وسلم الشرك الخفي. قالوا يا رسول الله وما الشرك الخفي؟ قال يقيم الرجل يقوم الرجل للصلاة فيحسن
اهالي ما يرى من نظر الناس اليه الشرك الخفي سماه النبي شرك خفي ودي الناس اللي يوم القيامة نسأل الله سبحانه وتعالى السلامة اللي تكون حصتها كبيرة جدا. النبي يقول في الحديث من سمع ها سمع الله به يعني ايه
الله به يوم القيامة بعد ما كانت الناس في الدنيا بتقول عليه ده فلان كزا وفلان كزا يوم القيامة نسأل الله سبحانه وتعالى السلامة يسمع الله به على رؤوس الاشياد هذا الرجل ما كان يعمل للعمل ابتغاء وجهه انما كان يعمل العمل من اجل كلامكم. واشد حسرات هؤلاء
يوم ما ربنا يقول لهم لما ينادي الله عز وجل على الذين كانوا يراؤون الناس في الدنيا فيقول الله لهم اذهبوا الى الذين كنتم تراؤون في الدنيا واطلبوا عندهم وحوض اجرك منه بقى
هيعطوا له اجر. ضاع الانسان ده للاسف يا اخوانا علشان الانسان ينجو من حصلة الاخرة اول عمل محتاجين نعمله هو الايه اخلاص الانسان الدائم في كل قول وفي كل فعل وفي كل عبادة. واختم معكم بجزئية مهمة جدا. للاسف كنت عايز اكمل الاعمال النهاردة بس ما لحقناش المشكلة الكبيرة جدا يا اخواننا ان
بعض الناس لما بنتكلم معهم في الاخلاص والرياء حياتهم بتسود الدنيا عندهم بتضلم لا يا اخواننا الامر يسير الامر يسير سيبونا بقى من متصوفة الكوفة والبصر اللي اللي دوشوا دماغنا. دول كانوا ناس متصوفة ما كانوا من اهل العلم ما يعرفوش. وتلاقي الواحد يقول لك
منهم ايه؟ من رأى ان عمله فيه اخلاص فعمله هذا الاخلاص يحتاج الى اخلاص وتلاقيه يكلكع لك الدنيا والدنيا كلكعتك ما تبقاش عارف تعمل ايه. حتى ان فيه سؤال جاي لي الان بيقول لي يعني يعني حاجة زي كده برضو يعني
الخوف اهو الخوف من طلب العلم لعدم الوقوع في الرياء. ايه الحل؟ اهو لا يا اخواننا الامر بسيط. انا لا افعل هذا ابدا العمل بلحظات يا رب والله ما افعل هذا العمل الا ابتغاء وجهك. بينك وبين ربنا. جه الشيطان انا بقول لك اهو الشيطان بيتلاعب بنا في الخطبة وفي الدرس مئة مرة
بالسيف. يعني فاحنا بقى لو الخوف بقى من الرياء نقعد في بيوتنا. لا احنا مطالبين ان احنا كل ما يجي يقول لك اعمل حاجة معينة رياء اعوذ من الشيطان الرجيم. اللهم اجعل هذا العمل خالصا لوجهك. بس
خلاص بقى انت في نهاية الخطبة بتشطب ؟ اللهم اجعل هذا العمل خالصا لوجهك. وتنزل. اللهم اجعل هذا العمل خالصا لوجهك. تدعو ربنا دايما انه يرزقك الاخلاص في اقوالك واعمالك. اما بقى الناس اللي حاولوا يفهمونا الاخلاص ان ده شيء مش موجود اصلا. لأ نقول لهم انتم مش من اهل العلم
اهل العلم علمونا ان الاخلاص عمل قلبي بين العبد وبين ربنا ايه يا رب؟ هذا العمل ابتغي به وجهك. انوي بهذا العمل. وجه الله عز وجل تلاقي ربنا سبحانه وتعالى
يحيي قلبك بهذا العمل يفرحك جدا بالعمل ده في الدنيا. ويفرحك جدا بالعمل ده. يوم ما تلقى الله سبحانه وتعالى. حاول كده اجاوب على الاسئلة بتاعتكم سريعا ان شاء الله
طيب حكم خروج المرأة من بيتها وهي وضعها برفان لا يستطيع احد ان يشمه. طيب المرأة النبي صلى الله عليه وسلم قال لنا في شأن طيب الرجل هو ما ظهر ريحه وخفي لونه
الرجل انت لو تحط مسلا طيب عندك او ريحة بتشوف لها لون؟ ماشي كده؟ طيب. اما طيب المرأة وقال النبي صلى الله عليه وسلم تطيب المرأة ما ظهر لونه وخفي ريحه
فازا كان السؤال على قدر ما عندي ان البرفان ده او الريحة دي ما فيش لها ريحة فلا بأس ابدا. لان العلة فعندنا في تحريم خروج المرأة متعطرة ان يجد الناس ريحها. ايما امرأة خرجت من بيتها متعطرة ليجد الناس ايه
طب هو ما فيش ريحة اصلا. فلا شيء في ذلك باذن الله. اذا حطت مسلا نوع من انواع المزيلات للعرق مسلا مزيل للعرق هو ما لهوش ريحة اصلا ولكن بيكتم اي ريحة غير طيبة ممكن تظهر منها. نقول لها جزاكم الله خير. جزاكم الله خيرا. طب ازا وضع الطيب له ريحة نقول لها
حرام كبيرة من الكبائر تقع فيها المرأة. تقع فيها المرأة طيب ما الحكم اذا اصاب الملابس نجاسة دون علم مرتديها؟ وصلى بها هل تبسط صلاته؟ طيب متى علم متى علمت؟ في الفقه آآ يعني هنتعلم ان شاء الله آآ يكون عندنا دقة شوية في الفقه. هو هنا بيسأل بيقول ان في واحد على
نجاسة وعلم مرتديها هل يا ترى الصلاة صحيحة اذا صلى بالنجاسة السؤال هنا متى علمت؟ اذا علم بالنجاسة وقت الصلاة قبل الصلاة وصلى حكم الصلاة ها علم بالنجاسة قبل الصلاة وصلى بالنجاسة حكم الصلاة
لان من شروط صحة الصلاة طهارة الثوب وثيابك فطهره. صح كده؟ طيب. علم بالنجاسة بعد الصلاة ها لا شيء عليه. لا شيء عليه. والصلاة صحيحة. والدليل على ذلك حديث النبي صلى الله عليه وسلم لما صلى واثناء الصلاة خلع نعله
له. فالصحابة خلعوا نعلهم. اسأل الله ان يرزقنا الاتباع والامتثال لامر النبي صلى الله عليه وسلم. فلما انهى النبي الصلاة قال لهم انت ليه خلعت من نعال القبر رأيناك خلعت فايه؟ اه انت قلعت النعل بتاعك احنا قلعنا احنا كمان
جزاكم الله خير فالنبي قال لأ ولكن جاءني جبريل فاخبرني ان فيهما اذى فالعلماء قالوا لو كانت الصلاة باطلة كان النبي قال السلام عليكم ورحمة الله. والسلام عليكم ورحمة الله. وبدأ الصلاة ايه؟ من الاول. ولكن اخذ العلماء هنا
حكم ان الانسان اذا صلى وعلى ثوبه نجاسة لم يعلم بها حتى انتهى من صلاته فصلاته صحيحة. الحالة التالتة ان يعلم بالنجاسة في وقت الصلاة اذا علم بالنجاسة في وقت الصلاة يعمل ايه
اذا كانت النجاسة دي على حاجة من الثياب يمكن خلعها لها النجاسة على الشراب. يخلعها ويكمل الصلاة طب لقى النجاسة على البنطلون لأ هنا هيخرج من الصلاة ويغسل النجاسة ويصلي. طب يتوضأ ولا لا يتوضأ؟ ها؟ لا لا يتوضأ. يزيل النجاسة فقط. يزيل النجاسة فقط. طيب آآ
الحكم ايضا فيمن صلى لغير قبلة. ما هو السؤال ده لأ ما ينفعش كده ما ينفعش اقول اعادة الصلاة مطلقا اول حاجة لازم اسأله الصلاة دي كانت سنة ولا فرض
اليس كذلك؟ بلى لان ممكن الانسان يصلي السنة لغير قبلة. حديث ابن عمر كان النبي صلى الله عليه وسلم يسبح على راحلته حيثما توجهت دي النافلة او مثلا يكون الانسان ده مريض
فاذا كان مريضا ولا يستطيع التوجه للقبلة فصلى لغير قبلة حكم الصلاة صحيحة. لا عارف يتجه للقبلة ولا في حد يحركه للقبلة زي عين الناس اللي بيتحكم عليها بالاعدام لما تخش مستشفى من مستشفياتنا للاسف
او او صلى الى غير قبلة جاهلا انا مسلا سافرت القاهرة آآ اجتهدت ما عييش نت مش عارف انزل برنامج اجتهدت ادور على حد مش لاقي حد فصليت اجتهدت كده فصليت ثم تبين لي انني لغير قبلة. فحكم صلاة هذا الجاهل صحيحة بعد ما اخذ بالاسباب
اما اذا كان عالما بالقبلة مستطيعا التوجه للقبلة. ثم صلى لغير قبلة فحكم الصلاة لا تصح حكم لا ما احنا قلنا النافلة بقى النافلة تصح لغير آآ لغير قبلة. في السفر
شيء نجس بول غائط دم دمي كثير حكم خروج المرأة المنتقبة من بيتها وهي مكتحلة كحل خفيف جدا لا يكاد يرى بالعين انا استشعر انني استدرج من السؤالين اللي فاتوا دول
اه ده فخ نفخ هي بدأت اولا بالريحة اللي ما بيشمهاش حد. وبعد كده بالكحل الخفيف جدا الذي لا يكاد يرى. طب ازا كان الكحل جدا لا يكاد يورو بتحطه ليه؟ حرام وضع الريحة وحرام الكحل
صح كده؟ والله العزيم بيعملوا فينا عمايل. والله العزيم بيعملوا فينا عمايل بقى احسانا الزن طبعا. حكم دخول اللحية حكم حلق اللحية بسبب او بدون سبب. اما ازا كان بسبب داخل الجيش فلا بأس
اما ازا كان لغير سبب ارى والله اعلم ان هذا حرام وهذا قول الائمة الاربعة حكم دخول الخلاء وفي جيبي ورقة بها ايات واحاديث اذا كانت في جيبك ولا تخرج ولا تظهر فلا شيء في ذلك
فلا شيء في ذلك. آآ لما روي وان كان في الحديث في اسناده ضعف الا انه من الاحاديث اللي متفق على معناها ان النبي صلى الله عليه وسلم كان اذا دخل الخلاء
وضع خاتمة. يعني ايه وضع خاتمة؟ دي روايات ضعيفة. خلعه وسابه بره لان ليه ليه سبب الخاتم بتاعه برة؟ اه عشان مكتوب عليه محمد رسول الله هقول لك اهو هقول لك اهو. طيب انا بقى رحت السعودية ومعي مسلا الف ريال الفلوس
مكتوب عليها ايات ومكتوب عليها مسلا الملك عبدالعزيز الملك مش عارف مين عبدالعزيز ده اسم الله سبحانه وتعالى عبدالملك اسم الله سبحانه وتعالى. فطبعا مش هقول لك وسيب الفلوس برة لان انت لو سبتها برة
لا حطها في جيبك ولا تظهر. واستدل العلماء على ذلك بان النبي كان اذا دخل الخلاء ادار خاتمة ادار خاتمة النبي كان يقوم مدور الخاتم كده ويقبض عليه هو لما يقبض عليه بيظهر لفظ الجلالة ففي هذه الحالة اللي اللي داخل مسلا معه فلوس عليها آآ لفظ الجلالة اللي داخل معه ورقة
آآ طب مصحف آآ سيبه برة ما حدش هيسرقه. والله العزيم هيقولوا اللي ماسك مصحف ده واحد غلبان والله يحط لك عليه فلوس وهتمشي. فانت جرب كده وسيب بس اللي يجي لك بالنص
المصحف سيبه بره. المصحف سيبه بره. هذه مما اتفق عليه العلماء على حرمة دخول الانسان بالمصحف السلاسل حلقها حرام. انه ياخد مزاد عن القبضة ممكن نقول يعني ايه ها ممكن بعض العلماء اجازها. لفعل ابن عمر. ما زاد عن القبض
آآ السلاسل اللي مكتوب عليها ايات قرآنية آآ حطوا حطوا السلسلة جوة الهدوم. بحيس ما تظهرش بحيث ما تظهرش للنساء للنساء طبعا. للنساء للنساء. لبس السلسال للرجال اصلا حكمها؟ يا جماعة يا جماعة دي مش
الرجالة دي بتاعة الستات هل علي اثم اذا حفظت سورة من كتاب الله؟ ثم نسيتها؟ طبعا حرام عليك. حرام عليك راجع القرآن وداوم على قراءة القرآن ما حكم الحجارة في المكياج؟ في الايه
هقول لك هو انا مش عارف يعني ايه الحجارة في المكياج الايه؟ اه. التجارة في المكياج بس هي الحجارة. طيب اه الاصل في المكياج انه حلال ولا حرام؟ الاصل لا الاصل
الاصل فيه. الاصل فيه انه حلال الاصل فيه ان المرة كانت بتاخد المكياج تتزين لزوجها. ده الاصل فيه انه حلال الاصل فيه انه حلال طيب اه اخت من اخواتنا بتحضر معنا في الدروس وشغالة في شركة معينة بتبيع مكياج وحاجات من كده. يجوز ام لا يجوز؟ بصوا اما اذا كان
يباع الاخوات مثلا منتقبات او اخوات محجبات لابسة ايشارب وبس. ولكن معلوم عنها ان هي ما بتحطش المكياج ده في الشارع. بتحطه لزوجها في فلا بأس ابدا. بل تأخذ بل تأخذ هذه الاخت اللي بتبيع المكياج اجر. ادخال السعادة على قلب مسلم
والله كده هو النبي صلى الله عليه وسلم يقول اذا نظر اليها ايه؟ سرت فبتدخل السرور وعلى قلب مسلم اما اذا كان آآ داخلة عليها واحدة متبرجة تبرج صاخب تقول لها انا عايزة من الروج ده وعايزة مش عارف من الايه ده ومن الايه ده فهل يجوز ان هي تعطي
لان لان الله عز وجل يقول ولا تعاونوا على الاثم والعدوان ولا تعاونوا على الاثم والعدوان هل قل هو الله احد تعدل ثلث القرآن؟ هل معناه الثواب؟ ام غير ذلك؟ قولين للعلماء بعضهم قال في الثواب وبعضهم قال في المعنى وبعضهم قال في المعنى والمعنيين صحيحين
جزاكم الله خيرا انا يحيى هو فين؟ ماشي يا يحيى ربنا يا رب يصلح حالك يا ابني يا رب ويحفزك ويبارك فيك ويبارك فيك في والدك وفي والدتك وفي اخواتك يا رب
اه هو في حد بيقول انا مش هقول السؤال طبعا هو بيقول انا نفسي ارجع زي الاول مش عارف كل ما ابعد عن المعصية الكبيرة وحطها بين قوسين ارجع تاني بجد تعبان قوي مش عارف اعمل ايه
بص يا ابني محلك حلك سب الشارع والحي اللي انت قاعد فيه ده ورح في مكان تاني انقل من من المكان ده هتقول لي ما فيش فلوس؟ هقول لك استلف من طوب الارض وسب الشارع ده والحي ده والمكان ده ورح مكان تاني. ولو تستطيع انك تسافر برة مصر
صفر ولو تستطيع انك تسافر سافر لان الذنب ده النبي صلى الله عليه وسلم لما تكلم عنه قال ان لازم صاحبه على الاقل يبعد سنة عن المكان ده لان طول ما الانسان موجود في المكان ده هيرجع تاني للزنب مرة واتنين وتلاتة. فلازم على الاقل تطلع برة المكان ده سنة
لازم تبعد سنة وتختار ارضس كده فيها علماء فيها ناس من اهل الدين واهل الصلاح تقعد وسطهم انما يا ابني هتقول لي انا عايز اتوب. والمعصية دي حواليك وما بتقدرش تسيبها كمان وانت شاب والكلام ده هترجع تاني
حلك الوحيد ما فيش حل الا كده. هتقول لي ما فيش بيع مناديل في الشارع ما عكش فلوس بيع مناديل في الشارع. استلف مبلغ من الناس ورح سوق جملة هات شوية فاكهة وامش بعهم في الشارع. بس اللي
لازم تبعد عن المكان ده على الاقل سنة. ده فعلا للي عايز ان هو فعلا يعني يسيب الذنب ده يسيب المعصية دي. اما وجودك في المكان هتقع مرة واتنين وتلاتة
اعمل اي حاجة. اعمل اي لا قدر الله. اعتبر لا قدر الله. حصلت حريقة في البيت عندكم. ربنا يسلمك ويسلم المسلمين يا رب من كل شر وسوء وما عدش لكم بيت تاني فانتم بتدوروا على بيت تاني في اي حتة. ابويا وامي خد ابوك وامك معي. وانا على يقين انك لو عملت كده بترضي
ربنا يفتح لك الف مليون سبب انك تعيش حياة كريمة. طالما انت بتخرج لله سبحانه وتعالى. بعد ما ربنا سبحانه وتعالى قال في كتابه في اواخر سورة العنكبوت يا عبادي الذين امنوا ان ارضي واسعة قال سعيد بن جبير اي اذا عمل في الارض بالمعصية هاجروا منها
ومن الارض دي اي حد فينا هيسأل نفسه يقول طب يا ترى انا لو هاجرت في مكان تاني لا معي فلوس ولا ولا ولا ولا اي حاجة اعمل ايه؟ الايات اللي
بعدها الايات اللي بعدها مباشرة ربنا قال ايه وما من دابة في الارض الا على الله رزقها واحنا في رحلة غينيا اه اخونا حسام كان شاهد معنا انا وقفت وقفة كده تعجبت
حد كان جايب معه اكل هنا من المنصورة. الاكل منين عشان اقول لك هيجي لك رزقك من مكان ما كنت تتخيله. رزقك هييجي منين؟ ها؟ انا دلوقتي من المنصورة. فاحنا واخدين اكل معنا واحنا طالعين من المنصورة
رحنا قعدنا في كوناكري العاصمة في غينيا وبعد كده رحنا مكان بعيد عن العاصمة حوالي ربعميت كيلو. وبعد تعب وعناء اللي كان يعني عارف الاماكن والكلام ده قال بقى انتم تعبتوا تعالوا ايه افسحكم يوم. رحنا في حتة اسمها الشلال فيها شلالات وكده
علشان نقعد في المكان ده. خدنا الاكل اللي جايبينه من المنصورة خدنا الاكل اللي جايبينه منين؟ من المنصورة. ورحنا ناكل هناك. ورحنا ايه؟ ناكل هناك. وتفاجأ ان النمل يتجمع على بقايا الاكل بتاعكم علشان ياكلوا وياخدوا للجحر بتاعه. الاكل ده جاي منين؟ لنمل فين؟ ما كان يتخيل ان الاكل ده ممكن
في يوم من الايام بيعدي آآ الشلات دي على غابة. تلات اولاد شافوا ناس بقى ايه بيض. يا ترى دول بقى مين؟ عفاريت مين دول ؟ فجم بيبصوا علينا واحنا بناكل. فاخونا حسام ربنا يبارك فيه قام مجهز لهم طبق كده. وقام منادي لهم خدوا الاكل ده
ايه ده! الاكل ده جاي منين؟ وانتم منين؟ هل كانوا يحتسبوا ان هم بيلعبوا وسط الغابة انه هيلاقوا اكل؟ جه الاكل منين من مكان ما كان انسان يتخيله مش في الحسبان. يا ابني يا اللي في يوم من الايام بتدور على رزق ورزق اللي انت فيه حرام
اكتر حاجة بتحول بين الانسان وبين ترك الرزق الحرام ده انه بيقعد يدور وبيحسب في الاماكن الايه؟ اللي في دماغه المعروفة يا ابني ما تتعبش نفسك لان رزقي لما هييجي هييجي منين؟ من مكان مش معروف ربنا قال ويرزقه من حيث فانت لو قعدت تحسب
يجي منين هتلاقي الدنيا بالنسبة لك واقفة هو هيجي لك من مكان انت ما كنتش في يوم من الايام تتخيل ان الرزق ده ممكن يجي لك منه انا اقول لكم على حاجة
امبارح انا كنت مع حد صاحبي في مشوار بالعربية. فبيقول لي انت انت يعني ايه اول حاجة هتعملها لغينيا قلت له ان شاء الله انا عايز اجمع مصاحف. الاماكن هناك ما فيش فيها مصاحف خالص. مصاحف قليلة والمصحف يعني هنبقى نوريكم الفيديوهات
يعني مهري خالص فقلت له انا عايز اودي اولا اول حاجة عايز اعملها مصاحف لقيته بيعمل لي ازاي؟ انا طبعا كنت هبدأ معكم في حملة تجميع مصاحف ماشي كده؟ والله يا اخواننا الاخ ده قام واقف معي كده قايل لي ازاي؟ يعني انت عايز مصايف؟ قلت له اه. قال لي طب ما تقولتليش ليه؟ قلت له خير
شف بقى من حيث لا يحتسب بقى دي. لقيتهم بيعملوا ازاي؟ انا الشيخ اللي انا احافز على ايده في الحرم المدني واسطة كبيرة جدا وراجل اعمال كبير جدا وشيخ وراجل اعمال كبير جدا. وعلى علاقة قوية بمجمع الملك فهد اللي في مكة
وانا قبل كده كلمته وبعت لي كونتينر مصاحف من المصاحف بتاعة الايه؟ بتاعة المجمع. سلام عليكم شيخنا. احنا حصل كزا كزا كزا كزا كزا. ان شاء الله بازن الله نبعت لكم الكونترول من السعودية على غنى
من حيث ايه؟ انا كنت متوقع هجمع الكونتينر منين؟ من هنا. من هنا. فانت فوجئت ان هو فيه باب تاني خالص خلاص الكنترول هيتحول لك وخلاص بفضل الله سبحانه وتعالى
هو كده لازم تفهم في معصية هتسيب الارض دي هتروح ارض تانية منين من حيث لا يحتسب من حيث لا يحتسب. لازم تفهم ده في عمل حرام وشايل هم هسيبه ازاي واروح فين واعمل ايه؟ من حيث لا يحتسب. ممكن تبقى في قرصة شوية. عشان يتبين الصادق من غير الصادق
بس بعدها تلاقي رزق ربنا سبحانه وتعالى جاي لك من من من مكان لا تتخيله. اختم بالموقف ده اخ كان ملحن لناس كبار جدا. من اشهر المغنيين في مصر وفي الوطن العربي. اتوب ارجع لربنا
اتوب ازاي؟ انا علي يعني انا بلحن ده اغنية وبلحن لده بالبوم وباعمل لده مش عارف ايه. فانا اشتريت حتة ارض بالتقسيط وعلي مبلغ كبير جدا والله يا اخوانا زي ما باقول لكم كده علي مبلغ كبير جدا ويعني مش هينفع اسيب الكلام ده دلوقتي
ده انا حتى لو اشتغلت في التلحين الاسلامي انتم عارفين اصلا ان الدنيا عندنا واقعة اصلا. القنوات بتاعتنا بتكح تراب خلاص انا سايبها لله. طب ممكن ابيع مسلا كزا ؟ طب اعمل كزا ؟ طب ممكن اكلم كزا ؟ ويخبط على كل الابواب دي ؟ ما فيش. الابتلاء بقى اهو
العصر بقى اهو طب هتعمل ايه؟ هتكمل في التوبة ولا هترجع تاني والله ما انا راجع انا مكمل ويفاجئ ان قناة خليجية من اكبر القنوات الخليجية اتصلت عليه قالت له احنا داخلين على على رمضان وعندنا عشرين تلاتين برنامج عايزين نعمل لهم
شوية ايه؟ الحان عندنا الكلمات وعايزين نعمل الحان. يقول لي والله العظيم اضعاف اضعاف اللي كنت باخده في الحرام ربنا بعته لي في الحلال اوعى في يوم من الايام تشك
في رزق ربنا سبحانه وتعالى. طالما ان ربنا وعد وقال ويرزقه من حيس لا يحتسب. لا يحتسب هيجي لك الرزق من حيث لا تحتسب اخونا بقى نرجع له الارض اللي انت فيها يا ابني لازم تسيبها
لازم ده الحل. سيبنا من الكلام كتير انا بكلمك من منطلق واحد شاف الحاجات دي كتير. مع ناس جت بتحكي لي اعمل ايه سيب يا ابني مش هينفع اسيب هفضل موجود. يا ابني بيع المحل ده وشوف لك محل تاني. مش هينفع. يا ابني سب المكان ده ورح في اي حتة تانية. مش هينفع
امشي امشي امشي امشي والله يا اخوانا فضل على كده اربع سنين. كل سنة اشوفه في رمضان ييجي يقعد يعيط دم وسبحان الله! سبحان الله! فين بعد اربع سنين! لما قفل المحل اللي كان صغير قد كده! وربنا فتح عليه دلوقتي في مكان يعني ما شاء الله! الله اكبر
الله اكبر. وكل ما اشوفه اقول له انا انا عايز اهبدك بالكوباية دي في وشك. على التأخير اللي انت اتأخرته ده فانا نصيحتي سب الارض دي. سب البلد دي. سب الشارع ده. سيب الحي ده. سيب العمارة دي ورح مكان تاني
وشف فتح ربنا عليك هيبقى عامل ازاي. جزاكم الله خيرا